
OBRAZAC
sudjelovanja javnosti u internetskom savjetovanju o prijedlogu Pravilnika o provedbi postupaka jednostavne nabave

	Naziv nacrta odluke ili drugog općeg akta o kojem se provodi savjetovanje
	Prijedlog Pravilnika o provedbi postupaka jednostavne nabave 

	Naziv ustrojstvene jedinice nadležne za izradu nacrta 
	Služba nabave i opskrbe


	Obrazloženje razloga i ciljeva koji se žele postići donošenjem akta 
	Zakonska osnova za donošenje ove Odluke sadržana je u odredbi članka 15. stavka 2. Zakona o javnoj nabavi (Narodne novine 120/16, 114/22 i 48/2026; u daljnjem tekstu: Zakon), kojom je propisano da su javni naručitelji dužni općim aktom urediti pravila, uvjete i postupke jednostavne nabave za nabavu robe, usluga i radova procijenjene vrijednosti ispod pragova primjene Zakona.
Donošenje novog Pravilnika predlaže se radi potrebe sveobuhvatnog normativnog unaprjeđenja sustava jednostavne nabave, osobito u kontekstu: usklađivanja s važećim zakonodavnim okvirom i njegovim izmjenama, uklanjanja uočenih pravnih nedorečenosti i potrebe za preciznijim normativnim uređenjem pojedinih instituta, osiguravanja veće razine pravne sigurnosti u provedbi postupaka, jačanja načela transparentnosti i jednakog tretmana gospodarskih subjekata, unaprjeđenja učinkovitosti i ekonomičnosti postupaka jednostavne nabave, uvođenja i daljnje razrade digitaliziranih postupaka provedbe putem EOJN RH i internih aplikativnih rješenja, jasnijeg normativnog razgraničenja nadležnosti između upravnih tijela i središnjeg tijela za nabavu.
Postojeće normativno rješenje u praksi je ukazalo na potrebu detaljnijeg uređenja osobito u dijelu vrijednosnih pragova, uvjeta primjene iznimaka od tržišnog natjecanja te osiguranja potpunog revizijskog traga.
Svrha donošenja ovog Pravilnika jest uspostava normativnog okvira kojim se osigurava: zakonito, učinkovito i transparentno provođenje postupaka jednostavne nabave, jednako postupanje prema svim gospodarskim subjektima, racionalno i svrhovito upravljanje javnim sredstvima, smanjenje rizika nastanka nepravilnosti i potencijalnih sporova.
Cilj Pravilnika je uspostaviti jasan, predvidiv i operativno provediv sustav jednostavne nabave koji omogućuje istodobno brzo postupanje i odgovarajuću razinu kontrole.
Pravilnikom se sustavno i cjelovito uređuju ključni elementi postupaka jednostavne nabave, i to: razrađena klasifikacija postupaka prema procijenjenoj vrijednosti nabave, uz proporcionalna pravila postupanja, obveza primjene elektroničke komunikacije kao općeg pravila, detaljno uređenje postupka pregleda i ocjene ponuda, uključujući obvezno dokumentiranje, normiranje donošenja odluka o odabiru i poništenju postupka, uz obvezu obrazlaganja, uređenje instituta prigovora kao posebnog oblika pravne zaštite u postupcima jednostavne nabave, uređenje praćenja izvršenja ugovornih obveza.
Posebnom pažnjom uređeni su slučajevi odstupanja od pravila tržišnog natjecanja, uz izričitu obvezu njihovog obrazlaganja i dokazivanja.
Donošenjem Pravilnika očekuje se: povećanje učinkovitosti i pravne sigurnosti postupaka jednostavne nabave, smanjenje administrativnog opterećenja uz očuvanje nužne razine kontrole, podizanje razine transparentnosti i odgovornosti u upravljanju javnim sredstvima, smanjenje rizika od nepravilnosti i nezakonitog postupanja, unaprjeđenje upravljačkih i kontrolnih mehanizama kroz digitalizaciju procesa.


	Razdoblje internetskog savjetovanja
(10.07.2026.-10.08.2026.)

	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt
	

	Interes, odnosno kategorija i brojnost korisnika koje predstavljate
	

	Načelne primjedbe i prijedlozi na predloženi nacrt akta s obrazloženjem
	





	Primjedbe i prijedlozi na pojedine članke nacrta prijedloga akta s obrazloženjem


	

	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt
	

	Datum dostavljanja
	




Važna napomena:
Popunjeni obrazac dostaviti na adresu elektroničke pošte: javna_nabava@kbsd.hr
zaključno do 10.08.2026.

Po završetku savjetovanja, sve pristigle primjedbe/prijedlozi biti će javno dostupni na internetskoj stranici Kliničke bolnice Sveti Duh. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

